CELEX: 31981D0218
Language: el
Date: 1981-03-06 00:00:00
Title: 81/218/ΕΟΚ: Απόφαση τής Επιτροπής τής 6ης Μαρτίου 1981 περί εξουσιοδοτήσεως τής Γαλλικής Δημοκρατίας νά αποκλείσει από τήν κοινοτική μεταχείριση τά αθύρματα εκ ξύλου καί έτερα (εξαιρέσει τών κινητήρων καί μηχανισμών κινήσεως δί αθύρματα καί μικροκατασκευάσματα καθώς καί τών εξαρτημάτων τους) καταγόμενα από τό Χόνγκ Κόνγκ (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0218

81/218/ΕΟΚ: Απόφαση τής Επιτροπής τής 6ης Μαρτίου 1981 περί εξουσιοδοτήσεως τής Γαλλικής Δημοκρατίας νά αποκλείσει από τήν κοινοτική μεταχείριση τά αθύρματα εκ ξύλου καί έτερα (εξαιρέσει τών κινητήρων καί μηχανισμών κινήσεως δί αθύρματα καί μικροκατασκευάσματα καθώς καί τών εξαρτημάτων τους) καταγόμενα από τό Χόνγκ Κόνγκ (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 103 της 15/04/1981 σ. 0031 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 6ης Μαρτίου 1981  περί εξουσιοδοτήσεως της Γαλλικής Δημοκρατίας να αποκλείσει από την κοινοτική μεταχείριση τα αθύρματα εκ ξύλου και έτερα (εξαιρέσει των κινητήρων και μηχανισμών κινήσεως δι' αθύρματα και μικροκατασκευάσματα καθώς και των εξαρτημάτων τους) καταγόμενα από το Χόνγκ Κόνγκ  (Το κείμενο στη γαλλική γλώσσα είναι το μόνο αυθεντικό)  (81/218/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 εδάφιο πρώτο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας τα οποία τα Κράτη μέλη μπορούν να εξουσιοδοτηθούν να λάβουν έναντι της εισαγωγής ορισμένων προϊόντων καταγομένων από τρίτες χώρες, και τα οποία βρίσκονται σε ελεύθερη κυκλοφορία σε άλλο Κράτος μέλος, και ιδίως το άρθρο της 3 (1),  Εκτιμώντας:  ότι, στις 2 Μαρτίου 1981, η γαλλική κυβέρνηση υπέβαλε αίτηση, βάσει του άρθρου 115 εδάφιο πρώτο της συνθήκης, στην Επιτροπή των Ευρωπαϊκών Κοινοτήτων προκειμένου να εξουσιοδοτηθεί να αποκλείσει από την κοινοτική μεταχείριση τα αθύρματα εκ ξύλου και έτερα (εξαιρέσει των κινητήρων και μηχανισμών κινήσεως δι' αθύρματα και μικροκατασκευάσματα καθώς και των εξαρτημάτων τους) της κλάσεως 97.03 Α και ex Β του Κοινού Δασμολογίου, καταγόμενα από το Χόνγκ Κόνγκ, και τα οποία βρίσκονται σε ελεύθερη κυκλοφορία στα λοιπά Κράτη μέλη·  ότι στη Γαλλία η εισαγωγή των εν λόγω προϊόντων, τα οποία κατάγονται από το Χόνγκ Κόνγκ, υπόκειται σε ετήσια ποσόστωση η οποία έχει χρησιμοποιηθεί·  ότι, ως εκ τούτου, υφίστανται ανισότητες στις συνθήκες στις οποίες υπόκεινται προς το παρόν οι εισαγωγές των εν λόγω προϊόντων στα διάφορα Κράτη μέλη, και ότι η ομοιομορφία των συνθηκών αυτών εισαγωγής δεν θα μπορεί να πραγματοποιηθεί παρά μόνον σταδιακά·  ότι οι διαφορές που υφίστανται στα μέτρα εμπορικής πολιτικής που εφαρμόζουν τα Κράτη μέλη, προκάλεσαν παρεκτροπές στο εμπόριο, επειδή η Γαλλία έχει, από την 1η Ιανουαρίου 1981, αποδεχθεί βάσει της αρχής της ελεύθερη κυκλοφορίας των εν λόγω προϊόντων, τα οποία κατάγονται από την εν λόγω τρίτη χώρα, ένα ποσό που να αντιπροσωπεύει το 54 % της αμέσου ποσοστώσεως·  ότι, όσον αφορά την κατάσταση της υπό επισκόπηση βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές αυτού του προϊόντος καταγωγής τρίτων χωρών αυξήθηκαν από 161 000 000 FF το 1978 σε 237 000 000 FF το 1979· ότι το ποσοστό της αγοράς των εισαγωγών αυτών αυξήθηκε από 10 % το 1978 σε 13 % το 1979·  ότι οι τιμές των εν λόγω προϊόντων, τα οποία κατάγονται από το Χόνγκ Κόνγκ, είναι σημαντικά κατώτερες από τις τιμές παρομοίων προϊόντων στη Γαλλία·  ότι η κατανάλωση των εν λόγω προϊόντων στη Γαλλία αυξήθηκε από 1 572 000 000 FF το 1978 σε 1 888 000 000 FF το 1979·  ότι η παραγωγή παρομοίων προϊόντων στη Γαλλία αυξήθηκε από 1 200 000 000 FF το 1978 σε 1 350 000 000 FF το 1979· ότι το ποσοστό της εσωτερικής αγοράς μειώθηκε από 58 % το 1978 σε 53 % το 1979·  ότι η εν λόγω βιομηχανία για ν' αντιμετωπίσει τον ανταγωνισμό τρίτων χωρών αποτέλεσε το αντικείμενο μιας αναδιαρθρώσεως που όμως δεν απέδωσε ακόμη ικανοποιητικά αποτελέσματα·  ότι η παραγματοποίηση άλλων εμμέσων εισαγωγών, που αναμένεται να προστεθούν σε εκείνες που ήδη πραγματοποιούνται ή προβλέπονται να γίνουν, ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκουν τα προαναφερθέντα εμπορικά μέτρα·  ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα μπορούσαν να προσφέρουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 εδάφιο πρώτο, με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3 αυτής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Γαλλική Δημοκρατία εξουσιοδοτείται να αποκλείσει από την κοινοτική μεταχείριση τα προϊόντα που αναφέρονται κατωτέρω, τα οποία κατάγονται από το Χόνγκ Κόνγκ και τα οποία βρίσκονται σε ελεύθερη κυκλοφορία στα λοιπά Κράτη μέλη, για τα οποία έχουν υποβληθεί αιτήσεις τίτλων εισαγωγής μετά τις 2 Μαρτίου 1981:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 97.03 Α και ex Β  κώδικας NIMEXE: 97.03-05, 20, 40, 51, 59, 61, 69, 75, 80, 85, 90  // Αθύρματα εκ ξύλου και έτερα, εξαιρέσει των κινητήρων και μηχανισμών κινήσεως δι' αθύρματα και μικροκατασκευάσματα καθώς και των εξαρτημάτων τους  //   //  Άρθρο 2  Η παρούσα απόφαση ισχύει μέχρι τις 30 Σεπτεμβρίου 1981.  Άρθρο 3  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 6 Μαρτίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.